**de dor**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sta în zare

ehei cât sta

ai să răceşti – mă gândeam

dă mâna, spunea

marea își umfla pieptul

și venea furioasă spre mal

toamnă, iarnă, primăvară, vară

treceau și veneau

cum bolizii pe bulevard

în drumurile împreună

vorbea uneori despre ţărmuri fără săraci

se întindea apoi și căuta printre nori

cobora cu pieptul plin de senin

au spus e pentru veșnicii visători

noi însă eram umbre năuce

iar privirile și cuvintele noastre bilete mici de suflet

ca nişte bucăţi de revistă rotindu-se în ploi

și în care se vorbeşte despre eternități de ceruri de pace

și continente de pace, dreptate și poezie

cum aripile visătorului și zborul său

și ale unor gânduri care gândesc la rândul lor

în lumina lunii tremurată de vântul de septembrie

și mai departe în lumea de gânduri și zbor

și ale unor ochi și inimi ca niște zări de dor

\_

Copyright Mariana Fulger